L'Ajuntament de Sagunt ha obert el termini per a presentar-se a les borses d'ocupació de L’Escola d’Estiu
11 de maig 2016

![](/media/bppjlix0/93guillermo-sampedro.jpg)  
L'Ajuntament de Sagunt ha obert el termini per a formar part de les borses d'ocupació temporal per als monitors/as i coordinadors/as de l'Escola d’Estiu. Enguany l'Equip de Govern, format per Compromís, Esquerra Unida i ADN Morvedre, ha recuperat la gestió directa per part de l'ajuntament d'aquest servei de la delegació de Joventut.

**El termini per a poder presentar la instància acaba el pròxim 20 de maig de 2016. Per a enguany, l'Escola d’Estiu contractarà a 35 monitors/as i 4 coordinadors/as, 39 persones en total, des del 6 de juny al 29 de juliol.

La titulació que es requereix és la d'Animador Juvenil o equivalent en el cas dels coordinadors, i el títol de Monitor de Temps Lliure o equivalent en el de monitors. La borsa tindrà una durada de dos anys prorrogables.

Segons explica el regidor de Joventut, Guillermo Sampedro**,** **"la recuperació de serveis que estaven privatitzats és una prioritat d'aquest equip de govern i dels partits que ho formen. Amb l'arribada del PP al govern, molts dels serveis que eren municipals es van externalitzar i el nostre objectiu és revertir aquesta situació. Ja ho vam fer amb el servei de salvament marítim i socorrisme, i ara fem pública l'Escola d’Estiu, perquè entenem que des del públic s'ofereix un millor servei als veïns i veïnes, amb majors garanties per als treballadors/as i que, previsiblement, li eixirà més barat a l'Ajuntament".**

Els interessats poden consultar les bases en els següents enllaços o en l'apartat d'Ocupació-Oferta Pública Municipal-Borses de la web municipal:

[**http://www.aytosagunto.es/es-es/ayuntamiento/administracion/Documents/bases\_coordinadores\_escola\_estiu.pdf**](/es-es/ayuntamiento/administracion/Documents/bases_coordinadores_escola_estiu.pdf)

[**http://www.aytosagunto.es/es-es/ayuntamiento/administracion/Documents/bases\_monitores\_escola\_estiu.pdf**](/es-es/ayuntamiento/administracion/Documents/bases_monitores_escola_estiu.pdf)**  

*   [](http://www.facebook.com/sharer.php?u=https://aytosagunto.es/va/actualitat/l-ajuntament-de-sagunt-ha-obert-el-termini-per-a-presentar-se-a-les-borses-d-ocupacio-de-l-escola-d-estiu/ "Facebook")
*   [](http://twitter.com/share?url=https://aytosagunto.es/va/actualitat/l-ajuntament-de-sagunt-ha-obert-el-termini-per-a-presentar-se-a-les-borses-d-ocupacio-de-l-escola-d-estiu/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-ajuntament-de-sagunt-ha-obert-el-termini-per-a-presentar-se-a-les-borses-d-ocupacio-de-l-escola-d-estiu/ "Linked In")
*   [](mailto:?body=https://aytosagunto.es/va/actualitat/l-ajuntament-de-sagunt-ha-obert-el-termini-per-a-presentar-se-a-les-borses-d-ocupacio-de-l-escola-d-estiu/)